turjo4nis/wikipedia-bn-dump-20250701 huggingface dataset:
আবুল হাসেম

আবুল হাসেম (জন্ম: অজানা - মৃত্যু: ২০১১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

জন্ম ও শিক্ষাজীবন 
আবুল হাসেমের জন্ম নোয়াখালী জেলার কবিরহাট উপজেলার চাপরাশির হাট ইউনিয়নের চর ফকিরা গ্রামে। তার বাবার নাম আলী আজম। তার স্ত্রীর নাম আরবের নেছা। তার পাঁচ মেয়ে, দুই ছেলে।

কর্মজীবন 
পাকিস্তান সেনাবাহিনীর অষ্টম ইস্ট বেঙ্গল রেজিমেন্টে চাকরি করতেন আবুল হাসেম। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধ যুদ্ধ শেষে যুদ্ধ করেন ৪ নম্বর সেক্টরে।

মুক্তিযুদ্ধে ভূমিকা 
১৯৭১ সালের ডিসেম্বর মাসের প্রথম সপ্তাহে সিলেট জেলার কানাইঘাট উপজেলার জৈন্তাপুর-জকিগঞ্জ সড়কটি ছিলো ভারত-বাংলাদেশ সীমান্তের কাছে। কানাইঘাটে ছিল পাকিস্তান সেনাবাহিনীর শক্তিশালী অবস্থান। মুক্তিযুদ্ধের চূড়ান্ত পর্যায়ে মুক্তিযোদ্ধারা জকিগঞ্জ ও আটগ্রাম দখল করার পর দ্রুত এগোতে থাকেন সিলেটের দিকে। তারা বাধাপ্রাপ্ত হন কানাইঘাটে। পাকিস্তান সেনাবাহিনীর শক্তিশালী এই প্রতিরক্ষা অবস্থান দখলের দায়িত্ব ছিল নিয়মিত মুক্তিবাহিনীর ‘জেড’ ফোর্সের ওপর। শেষ পর্যন্ত সে দায়িত্ব বর্তায় মুক্তিবাহিনীর ৪ নম্বর সেক্টরের মুক্তিযোদ্ধাদের ওপর। ১ ডিসেম্বর ৪ নম্বর সেক্টরের মুক্তিযোদ্ধাদের কয়েকটি দল একযোগে কানাইঘাটে অভিযান শুরু করে। একটি দল দরবস্ত-কানাইঘাট সড়কে আর অন্য দল চরঘাট-কানাইঘাট সড়কে কাট অব পার্টি হিসেবে অবস্থান নেয়। এর ফলে দুই দিক পাকিস্তান সেনাবাহিনীর জন্য সাহায্য আসার পথ বন্ধ হয়ে যায়। দুটি দল আক্রমণ করে। মুক্তিবাহিনীর ওই দলে ছিলেন আবুল হাসেম। সহযোদ্ধাদের সঙ্গে নিয়ে আবুল হাসেম ঝাঁপিয়ে পড়লেন পাকিস্তানি সেনাদের ওপর। প্রবল আক্রমণে দিশেহারা পাকিস্তানি সেনারা। মুক্তিযোদ্ধাদের অস্ত্রের গুলিতে পাইকারিহারে হতাহত হতে থাকল তারা। ঘণ্টা দেড়েক পর পাকিস্তানি সেনারা রণে ভঙ্গ দিয়ে পালানোর পথ খুঁজতে থাকল। কিন্তু মুক্তিযোদ্ধারা তাদের সে সুযোগ দিলেন না।
২ ডিসেম্বর রাতে মুক্তিযোদ্ধারা যে যার অবস্থানে অবস্থান নেন। পাকিস্তান সেনাবাহিনী মুক্তিযোদ্ধাদের উপস্থিতি টের পেয়ে ব্যাপক আর্টিলারির গোলাবর্ষণ শুরু করে। এসব উপেক্ষা করে মুক্তিযোদ্ধারা সামনে এগিয়ে যান। সকাল হওয়ার আগেই তারা পাকিস্তানি সেনাদের তিন দিক দিয়ে ঘেরাও করে ফেলেন। দেড় ঘণ্টা পর পাকিস্তানি সেনারা রণে ভঙ্গ দিয়ে পালানোর চেষ্টা করতে থাকে। তখন আনুমানিক সকাল সাতটা, কিন্তু মুক্তিযোদ্ধারা পাকিস্তানি সেনাদের সে সুযোগ দেননি। তারা উপর্যুপরি আক্রমণ চালাতে থাকেন। ১৫ মিনিট পর তারা সরাসরি ঘাঁটির ওপর আক্রমণ শুরু করেন। মুক্তিযোদ্ধাদের প্রবল আক্রমণে অধিকাংশ পাকিস্তানি সেনা নিহত হয়। বাকিদের কিছু পালিয়ে যায় সুরমা নদীর তীরে। নদীতে ঝাঁপ দেওয়ার আগেই মুক্তিযোদ্ধাদের অস্ত্রের গুলিতে ঝাঁঝরা হয়ে যায় তাদের শরীর। সকাল সাড়ে আটটার মধ্যেই মুক্ত হয়ে যায় কানাইঘাট। এই যুদ্ধে পাকিস্তান সেনাবাহিনীর অসংখ্য সেনা মুক্তিযোদ্ধাদের হাতে নিহত হয়। মুক্তিবাহিনীর ১১ জন শহীদ ও ২০ জন আহত হন। এই যুদ্ধে আবুল হাসেম অসীম সাহস ও বীরত্ব প্রদর্শন করেন।

পুরস্কার ও সম্মাননা 
 বীর প্রতীক

তথ্যসূত্র

বহিঃসংযোগ 

বীর প্রতীক
২০১১-এ মৃত্যু
বাংলাদেশের স্বাধীনতা যুদ্ধে জড়িত ব্যক্তি
সাতক্ষীরা সিটি কলেজ

সাতক্ষীরা সিটি কলেজ সাতক্ষীরা সিটি কলেজটি যশোর-সাতক্ষীরা রোডের পাশে সাতক্ষীরা শহরের প্রাণ কেন্দ্রে অবস্থিত। এটি দক্ষিণবঙ্গ তথা সমগ্র বাংলাদেশে নারী শিক্ষা প্রসারে অগ্রণী এবং গৌরবোজ্জ্বল ভূমিকা পালন করে আসছে।

প্রতিষ্ঠানের ইতিহাস:

ঐতিহ্যবাহী সাতক্ষীরা সিটি কলেজটি একটি এমপিওভুক্ত বেসরকারি কলেজ। কলেজটি সাতক্ষীরা সদর উপজেলার সাতক্ষীরা শহরের প্রাণকেন্দ্রে যশোর-সাতক্ষীরা মহাসড়কের পাশে একটি মনোরম পরিবেশে অবস্থিত। কলেজটি ১৯৮০ সালে প্রায় ১০ বিঘা জমির উপরে স্থাপিত। কলেজটিতে ১৬ টি বিষয়ে অনার্স কোর্স, ৭ টি বিষয়ে মাস্টার্স, ডিগ্রী (পাস কোর্স), এইচ.এস.সি, বি.এম শাখা ও কৃষি ডিপ্লোমা বিষয়ে প্রায় ৬ হাজার ছাত্র ছাত্রী অধ্যয়নরত। দক্ষিণবঙ্গের ঐতিহ্যবাহী এ বিদ্যাপীঠটি জাতীয় বিশ্ববিদ্যালয়ের কলেজ র‌্যাংকিং এ খুলনা বিভাগের সেরা কলেজ সমূহের তালিকায় স্থান প্রাপ্ত। কলেজটিতে ৪ তলা বিশিষ্ট দুটি ও ৩ তলা বিশিষ্ট দুটি একাডেমিক ভবন আছে যেখানে ক্লাস রুম সহ পাঠদানের সকল উপকরণ বিদ্যমান। কলেজ ক্যাম্পাসটি সীমানা প্রাচীর দ্বারা বেষ্টিত।

অনার্স কোর্স সমূহ-
বাংলা,
সমাজবিজ্ঞান,
সমাজকর্ম,
রাষ্ট্রবিজ্ঞান,
অর্থনীতি,
ইতিহাস,
দর্শন,
ইসলাম শিক্ষা,
ইসলামের ইতিহাস ও সংস্কৃতি,
গার্হস্থ্য অর্থনীতি,
হিসাববিজ্ঞান,
ব্যবস্থাপনা,
মার্কেটিং,
ফিন্যান্স এন্ড ব্যাংকিং,
ভূগোল ও পরিবেশ,
মনোবিজ্ঞান।

মাস্টার্স কোর্স সমূহ-
সমাজবিজ্ঞান,
রাষ্ট্রবিজ্ঞান,
ইতিহাস,
দর্শন,
হিসাববিজ্ঞান,
ব্যবস্থাপনা,
ভূগোল ও পরিবেশ।

ডিগ্রী পাস কোর্স সমূহ-
বি.এ,
বি.এস.এস,
বি.বি.এস,
বি.এস.সি।

উচ্চ মাধ্যমিক কোর্স সমূহ-
মানবিক,
বিজ্ঞান,
ব্যবসায় শিক্ষা।

বিএমটি কোর্স সমূহ-
হিউম্যান রিসোর্স (সাচিবিক বিদ্যা),
কম্পিউটার টেকনোলজি।

ডিপ্লোমা কোর্স সমূহ-
কৃষি ডিপ্লোমা (৪ বছর মেয়াদী)।

প্রতিষ্ঠার পটভূমি 
১৯৮০ সালে সাতক্ষীরার একমাত্র কলেজ সাতক্ষীরা কলেজ সরকারীকরণ হওয়ার পরে সাতক্ষীরাবাসী নতুন একটি কলেজের স্বপ্ন দেখতে থাকে এবং পশ্চিম সীমান্তে দাঁতভাঙ্গায় একটি কলেজটি গড়ে ওঠে। যা পরবর্তীতে এলাকাবাসীর অসহযোগিতায় তা বন্ধ হয়ে যায় অতঃপর কলেজের শিক্ষক মন্ডলীর অক্লান্ত প্রচেষ্টায় এবং স্থানীয় গণ্যমান্য ও রাজনৈতিক ব্যক্তিবর্গের প্রচেষ্টায় সাতক্ষীরা সিটি কলেজটি গড়ে ওঠে। কলেজটি প্রতিষ্ঠালগ্নে তৎকালীন সাতক্ষীরা মহকুমা প্রশাসক এর সহযোগিতায় ও প্রতিষ্ঠাতা অধ্যক্ষ জনাব মোহাম্মদ আলীর অক্লান্ত প্রচেষ্টায় এবং বিশিষ্ট সমাজসেবক, সাংবাদিক, প্রেসক্লাব সভাপতি জনাব আব্দুল মোতালেব ও জাতীয় সংসদ সদস্য সৈয়দ কামাল বখত ছাকী, প্রাক্তন মন্ত্রী ডাঃ আফতাবুজ্জামান সাহেবের অক্লান্ত প্রচেষ্টায় এবং তৎকালীন আওয়ামী লীগ নেতা কর্মীর আন্তরিক তৎপরতায় সাতক্ষীরা সিটি কলেজটি গড়ে ওঠে। বর্তমানে অত্র কলেজের সভাপতি জনাব মীর মোস্তাক আহমেদ (রবি) (জাতীয় সংসদ সদস্য) সুষ্ঠুভাবে কলেজটি পরিচালনা করছেন।

শিক্ষা ব্যবস্থা
কলেজে উচ্চ মাধ্যমিক, ডিগ্রী, অনার্স, এম.এ, বি.এম, কৃষি ডিপ্লোমা ও কম্পিউটার প্রশিক্ষণ কোর্স চালু আছে। কলেজটিতে ১৬ টি বিষয়ে অনার্স ও ০৭ টি বিষয়ে মাষ্টার্স কোর্স চালু রয়েছে।

প্রাতিষ্ঠানিক কাঠামো
কলেজটিতে ১১৫ জন শিক্ষক-শিক্ষিকা ও ৫০ জন কর্মচারী রয়েছে। কলেজটিতে ৫ হাজারেরও বেশি ছাত্র ছাত্রী অধ্যায়ন করছে।

তথ্যসূত্র

বহিঃসংযোগ
 সাতক্ষীরা সিটি কলেজ (বাংলাদেশ জাতীয় তথ্য বাতায়ন)

সাতক্ষীরা জেলার মহাবিদ্যালয়
১৯৮০-এ প্রতিষ্ঠিত শিক্ষাপ্রতিষ্ঠান
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
সিনাই নদী

সিনাই নদী বা চিনাই নদী বাংলাদেশের উত্তর-পূর্বাঞ্চলের নেত্রকোণা ও কিশোরগঞ্জ জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ৮৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮০।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

নেত্রকোণা জেলার নদী
কিশোরগঞ্জ জেলার নদী
মদন উপজেলা
খালিয়াজুড়ী উপজেলা
ইটনা উপজেলা
রেজি ডাফ

রেজিনাল্ড আলেকজান্ডার রেজি ডাফ (; জন্ম: ১৭ আগস্ট, ১৮৭৮ - মৃত্যু: ১৩ ডিসেম্বর, ১৯১১) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি।

ঘরোয়া প্রথম-শ্রেণীর ক্রিকেটে নিউ সাউথ ওয়েলসের প্রতিনিধিত্ব করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শিতা দেখিয়েছেন রেজি ডাফ।

খেলোয়াড়ী জীবন 
১৯০২-০৩ মৌসুমে অস্ট্রেলীয় প্রথম-শ্রেণীর ক্রিকেট মৌসুমে সর্বাধিক রান সংগ্রাহকের মর্যাদা পান। ১৯০২ থেকে ১৯০৫ সময়কালে অস্ট্রেলিয়া ক্রিকেট দলের সদস্যরূপে ২২ টেস্টে প্রতিনিধিত্ব করেন। ১৯০১-০২ মৌসুমে সফরকারী ইংল্যান্ডের বিপক্ষে ওয়ারউইক আর্মস্ট্রংয়ের সাথে তারও একযোগে টেস্ট অভিষেক ঘটে। মেলবোর্নে অনুষ্ঠিত ঐ টেস্টের দ্বিতীয় ইনিংসে ১০ নম্বরে ব্যাটিং করতে নামেন। পিচ খারাপ থাকা স্বত্ত্বেও ১০৪ তুলতে সক্ষমতা দেখান। এরফলে অভিষেকেই ১০ নম্বরে ব্যাটিংয়ে নেমে শতরান করার প্রথম ঘটনা ছিল। এটি নিচেরসারিতে ব্যাটিংয়ে নেমে শতরানকারী চার খেলোয়াড়ের একটি। পরবর্তী টেস্টে স্থান পরিবর্তন করে দ্বিতীয় ইনিংসে ব্যাটিং উদ্বোধনে নেমেছিলেন তিনি।

পরবর্তীকালে ২০১২ সালে টেস্ট ক্রিকেটের ইতিহাসে দ্বিতীয় খেলোয়াড় হিসেবে ১০ নম্বরে ব্যাটিংয়ে নেমে বাংলাদেশের আবুল হাসান তার অভিষেক টেস্টেই সেঞ্চুরি করার কৃতিত্ব দেখান। ২১ নভেম্বর, ২০১২ তারিখে ওয়েস্ট ইন্ডিজের বিপক্ষে তিনি ১১৩ রান তুলেছিলেন।

দেহাবসান 
অত্যধিক মদ্যপানে রেজি ডাফের জীবন ভয়ঙ্কর পথের দিকে চলে যায়। ফলশ্রুতিতে মাত্র ৩৩ বছর বয়সে ১৩ ডিসেম্বর, ১৯১১ তারিখে নিউ সাউথ ওয়েলসের সেন্ট লিওনার্ডস এলাকায় তার দেহাবসান ঘটে। নিজ রাজ্য নিউ সাউথ ওয়েলসে তার সাবেক সঙ্গীরা শবানুষ্ঠানে শ্রদ্ধার্ঘ্য নিবেদন করেছিলেন।

তথ্যসূত্র

আরও দেখুন 
 ফ্রাঙ্ক লেভার
 প্যাটসি হেনড্রেন
 কুইন্সল্যান্ড ক্রিকেট দল
 অস্ট্রেলিয়া জাতীয় ক্রিকেট দল
 আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা

বহিঃসংযোগ 

 

১৮৭৮-এ জন্ম
১৯১১-এ মৃত্যু
অস্ট্রেলীয় ক্রিকেটার
অস্ট্রেলিয়ার টেস্ট ক্রিকেটার
টেস্ট ক্রিকেট অভিষেকে সেঞ্চুরি করা ক্রিকেটার
নিউ সাউথ ওয়েলসের ক্রিকেটার
সিডনি থেকে আগত ক্রিকেটার
শবর দাশগুপ্ত

শবর দাশগুপ্ত বাঙালি সাহিত্যিক শীর্ষেন্দু মুখোপাধ্যায় সৃষ্ট একটি কাল্পনিক গোয়েন্দা চরিত্র। তার ঋণ উপন্যাসে প্রথম এই পুলিশ গোয়েন্দার আবির্ভাব হয়। অরিন্দম শীলের পরিচালনায় শবরকে নিয়ে এপর্যন্ত চারটি চলচ্চিত্র হয়েছে: এবার শবর (২০১৫), ঈগলের চোখ (২০১৬), আসছে আবার শবর
(২০১৮), তীরন্দাজ শবর (২০২২)। চারটি চলচ্চিত্রই দর্শক-সমালোচকদের কাছে সমাদৃত হয়েছে।

চরিত্র বৈশিষ্ট্য
শবর কলকাতা পুলিশের গোয়েন্দা কর্মকর্তা, লালবাজারে অফিস হওয়ায় তাকে 'লালবাজারের গোয়েন্দা'ও বলা হয়। মাঝারি উচ্চতার হলেও সে প্রবল শক্তিশালী এবং ভয়ডরহীন। পুলিশের প্রয়োজনীয় প্রশিক্ষণ, যেমন অস্ত্রচালনা বা নিরস্ত্র যুদ্ধের দক্ষতা তার আছে। সরকারি গোয়েন্দা হওয়ায় বিভিন্ন সূত্র ও মাধ্যমে সহজে সে অনুসন্ধান করতে ও তথ্য-উপাত্ত (সুরতহাল প্রতিবেদন, অপরাধীদের খোঁজখবর) পেতে পারে। সে মূলত পুলিশী তদন্ত ও জেরার মাধ্যমে অপরাধীদেরকে আটকে দেয়। উল্লেখ্য শবর কাহিনীগুলোতে ন্যারেটিভ বা কাহিনীবর্ণনার চেয়ে সংলাপ বেশি থাকে এবং কখনোবা পুরো গল্পই সংলাপ-নির্ভর হয়। অনেক সময় তার সহকারী হিসেবে থাকে নন্দ, গল্পে জানা যায় সে জগবন্ধু ইনস্টিটিউশনের বাংলা মাধ্যমে শিক্ষিত ও ইংরেজিতে কাঁচা।

ব্যক্তিজীবনে শবর অবিবাহিত, মদ খায় না, ধূমপান করে না। লেখকের মতে বাইরে শবরের "পাথুরে চরিত্র, নির্বিকার হাবভাব এবং আবেগহীন আচরণ" দেখা গেলেও ভেতরে সে একজন সংবেদনশীল মানুষ। লেখক "ইচ্ছে করেই তাকে সব ধরনের মানুষী দুর্বলতা থেকে মুক্ত" রেখেছেন।

প্রকাশনা
শীর্ষেন্দু মুখোপাধ্যায় আনন্দবাজারের শারদীয় সংখ্যায় লেখার অনুরোধ শবর চরিত্রটি সৃষ্টি করেন। প্রথম শবর উপন্যাস ঋণ গ্রন্থাকারে বের করে আনন্দ পাবলিশার্স ১৯৯৫ সালে। পরের কয়েকটি শবর কাহিনীও তারা প্রকাশ করে, কিছু বেরোয় বিভিন্ন সাহিত্য সাময়িকীতে। আনন্দ পাবলিশার্স পরবর্তীতে শীর্ষেন্দুর অন্য দুয়েকটি রহস্যকাহিনী এবং শবরের কাহিনীগুলো একত্রে রহস্য সমগ্র শিরোনামে গ্রন্থিত করে। এতে অন্তর্ভুক্ত শবর কাহিনীগুলো হলো:

১. ঋণ (১৯৯৫)
২. আলোয় ছায়ায় (১৯৯৭)
৩. সিঁড়ি ভেঙে ভেঙে (১৯৯৭)
৪. প্রজাপতির মৃত্যু ও পুনর্জন্ম (১৯৯৮)
৫. পদক্ষেপ
৬. রূপ
৭. মারীচ
৮. ঈগলের চোখ
৯.  আমাকে বিয়ে করবেন? 
১০. তীরন্দাজ

চলচ্চিত্রায়ণ
২০১৫ সালে অরিন্দম শীল প্রথম শবর কাহিনী 'ঋণ' অবলম্বনে তৈরি করেন রহস্য-থ্রিলার চলচ্চিত্র এবার শবর। এতে শবর রূপে অভিনয় করেন শাশ্বত চট্টোপাধ্যায় এবং প্রধান নারী চরিত্রে ছিলেন স্বস্তিকা মুখোপাধ্যায়। চলচ্চিত্রটি দর্শকপ্রিয়তার পাশাপাশি সমালোচকদের কাছেও প্রশংসা লাভ করে।

পরের বছর অরিন্দম শীলেরই পরিচালনায় 'ঈগলের চোখ' উপন্যাস থেকে নির্মিত হয় এর সিক্যুয়েল ঈগলের চোখ। শবর হিসেবে শাশ্বত চট্টোপাধ্যায়ের সাথে এবার প্রধান নারী চরিত্রে ছিলেন বাংলাদেশী অভিনেত্রী জয়া আহসান। ব্যবসাসফল এই চলচ্চিত্রটিও গড়পড়তা ভালো রেটিং পায়।

২০১৮ সালে অরিন্দম শীলেরই পরিচালনায়  আরেকটি সিক্যুয়েল "আসছে আবার শবর" মুক্তি পায় ৷শীর্ষেন্দু মুখোপাধ্যায়ের 'প্রজাপতির মৃত্যু ও পুনর্জন্ম' নামের গল্প থেকে চলচ্চিত্রটি নির্মিত হয়েছে। 

শীর্ষেন্দু মুখোপাধ্যায়ের ‘তীরন্দাজ’ উপন্যাস অবলম্বনে ও ক্যামেলিয়া প্রোডাকশনসের প্রযোজনায় অরিন্দম শীলের পরিচালনায় নতুন সিক্যুয়েল মুক্তি পেতে চলেছে "অন্য শবর"।

কাস্ট এবং চরিত্র

তথ্যসূত্র

আরো পড়ুন

বহিঃসংযোগ

গোয়েন্দা চরিত্র
কাল্পনিক বাঙালি ব্যক্তি
কাল্পনিক ভারতীয় ব্যক্তি
কাল্পনিক হিন্দু
কলকাতার সংস্কৃতি
ভারতীয় অপরাধ উপন্যাস
মেঘা ওলুয়া

মেঘা ওলুয়া (বৈজ্ঞানিক নাম:Coilia ramcarati) () হচ্ছে Coilia গণের একটি স্বাদুপানির মাছ।

বর্ণনা
দেহ চাপা, খুব লম্বা এবং ক্রমান্বয়ে সরু ও লম্বা হয়ে লেজ পর্যন্ত প্রসারিত। মুখ প্রায় অনুভূমিক বা কিছুটা তির্যক এবং চিরটি বড়।

বিস্তৃতি
ভারত মহাসাগর, গাঙ্গের বদ্বীপ এবং বঙ্গোপসাগর।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

ভারত মহাসাগরের মাছ
বঙ্গোপসাগরের মাছ
বাংলাদেশের মাছ
ভারতের মাছ
স্বাদু পানির মাছ
সিঙ্গুয়া নদী

সিঙ্গুয়া নদী বাংলাদেশের উত্তর-পূর্বাঞ্চলের কিশোরগঞ্জ জেলার একটি নদী। নদীটির দৈর্ঘ্য ৫৩ কিলোমিটার, গড় প্রস্থ ৯৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সিঙ্গুয়া নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮১।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

কিশোরগঞ্জ জেলার নদী
পাকুন্দিয়া উপজেলা
কিশোরগঞ্জ সদর উপজেলা
কটিয়াদী উপজেলা
নিকলী উপজেলা
নতুন সুয়েজ খাল

নতুন সুয়েজ খাল হল সুয়েজ খাল এর একটি শাখা।যা নতুন করে খনন করে নির্মাণ করা হয়েছে সুয়েজ খালের সমান্তরালে । ৩৭ কিলোমিটারের মতো খনন করা হয়েছে, যেটিকে বলা হচ্ছে ‘দ্বিতীয় লেন’। এ ছাড়া খালটিকে আরও গভীর এবং ৩৫ কিলোমিটারের মতো প্রশস্ত করা হয়েছে।এই নতুন রাস্তার ফলে জাহাজগুলোর অপেক্ষার সময় ১৮ ঘণ্টা থেকে ১১ ঘণ্টায় নেমে আসবে। বর্তমানে দৈনিক ৪৯টি জাহাজ চলে এ খাল দিয়ে। সরকার আশা করছে ২০২৩ সালের মধ্যে এই খাল দিয়ে চলবে দৈনিক ৯৭টি জাহাজ। এ ছাড়া ২০২৩ সাল নাগাদ সুয়েজ খাল থেকে বর্তমান আয় ৫ শ ৩০ কোটি মার্কিন ডলার থেকে বেড়ে ১৩ শ ২০ কোটি ডলার হবে বলে আশা করছে সরকার। তবে বিশ্লেষকদের মতে জাহাজ থেকে আয় খালের সক্ষমতার ওপর নয় বরং বিশ্বের ব্যবসায়ের সংখ্যার ওপর নির্ভর করবে।

তথ্যসূত্র 

মিশর
সুয়েজ খাল
মানাদিল উরুদি ভেন্ডুম

মানাদিল উরুদি ভেন্ডুম () ১৯৮৭ সালে মুক্তি পাওয়া একটি তামিল চলচ্চিত্র যেটি কে. বলচন্দ পরিচালনা করেন, চলচ্চিত্রটি উদারবাদী মানুষ নন্দিনী (সুহাসিনী) এর গল্প বলে।

কাহিনীসূত্র 

নন্দিনী (সুহাসিনী) একজন সেবিকা (নার্স), সে তার ছয় ভাই-বোনের সংসারের একমাত্র উপার্জিতা। সে তার জীবনে অনেক সমস্যার সম্মুখীন হয়, তার স্বামী তাকে তালাক দেয়, তার এক ভাই মারা যায়, এক বোন পালিয়ে প্রেম করে বিয়ে করে, তার জীবনে একটি পুরুষ আসে তবে তার সঙ্গে তার সম্পর্ক বেশি দিন টেকেনা। সিনেমার শেষ দিকে নন্দিনী তার সাবেক স্বামীকে তার একটি কিডনি দান করে দেয়।

সঙ্গীত 

সঙ্গীত পরিচালনা করেন ইলাইয়ারাজা এবং গীতিকার ছিলেন বালি।

তথ্যসূত্র

বহিঃসংযোগ 
 

তামিল ভাষার চলচ্চিত্র
১৯৮৭-এর চলচ্চিত্র
১৯৮০-এর দশকের তামিল ভাষার চলচ্চিত্র
ভারতীয় নাট্য চলচ্চিত্র
ভারতীয় নারীবাদী চলচ্চিত্র
১৯৮০-এর দশকের নারীবাদী চলচ্চিত্র
সাইদ বন্দর

সাইদ বন্দর (  ) হল মিশরের একটি বন্দর নগরী।এটি সুয়েজ খালের উত্তর প্রন্তে অবস্থিত।এটি ভূমধ্যসাগরের একটি ব্যস্ত বন্দর এবং এই শহরটি মিশরের একটি গুরুত্ব পূর্ণ শহর।

আরও দেখুন

তথ্যসূত্র 

মিশরের শহর
মিশরের গভর্ণরেট রাজধানী
মিশরের প্রত্নতাত্ত্বিক স্থান
মিশরে জনবহুল উপকূলীয় স্থান
সুয়েজ খাল
নীল ব-দ্বীপ
নীনা গুপ্তা

নীনা গুপ্তা (; জন্ম: ৪ জুলাই, ১৯৫৯) দিল্লিতে জন্মগ্রহণকারী প্রথিতযশা ভারতীয় প্রমিলা চলচ্চিত্র ও টেলিভিশন অভিনেত্রী এবং পরিচালক-নির্মাতা। ‘ওহ চকরি’ চলচ্চিত্রে অভিনয় করে সেরা সহঃ অভিনেত্রী বিভাগে ১৯৯৪ সালের জাতীয় চলচ্চিত্র পুরস্কারে ভূষিত হন। ভারতীয় বাণিজ্যধর্মী চলচ্চিত্রে জনপ্রিয়তা পেলেও অরবিন্দন ও শ্যাম বেনেগালের ন্যায় শিল্পধর্মী চলচ্চিত্র নির্মাণেও যথেষ্ট সুখ্যাতি অর্জন করেছেন। শ্রীমান শ্রীমতি টেলিভিশন ধারাবাহিকে অতিথি শিল্পী হিসেবে উপস্থিত হয়েছেন। ‘উইকেস্ট লিঙ্ক’, ‘কমজোর কাদি কৌনের’ ন্যায় টেলিভিশন কুইজ শোতেও তিনি উপস্থাপনা করেছেন।

আর. এন. গুপ্তের সন্তান তিনি। সানাওয়ারের লরেন্স স্কুলে অধ্যয়ন করেন। সংস্কৃত বিষয়ে স্নাতকোত্তর ডিগ্রী লাভ করেন। এরপর একই বিষয়ে এম.ফিল করেন।

অভিনয় কর্ম 
গুপ্তা বেশ কয়েকটি আন্তর্জাতিক চলচ্চিত্রে অংশগ্রহণ করেছেন। তন্মধ্যে, ১৯৮২ সালের গান্ধী চলচ্চিত্রে তিনি মহাত্মা গান্ধীর নাতনীর চরিত্রে অভিনয় করেছেন। এছাড়াও, মার্চেন্ট আইভোরি ফিল্মসের দ্য ডিসিভার্স (১৯৮৮), মির্জা গালিব (১৯৮৯), ইন কাস্টোডি (১৯৯৩), কটন মেরি (১৯৯৯) অন্যতম।

১৯৯৩ সালে খলনায়ক চলচ্চিত্রে মাধুরী দীক্ষিতের সাথে অভিনয় করে। ঐ চলচ্চিত্রের জনপ্র্রিয় গান ‘চোলি কি পিছে’ গানে তার অংশগ্রহণ ছিল। টেলিফিল্ম ‘লাজোয়ান্তি’ ও ‘বাজার সীতারাম’ (১৯৯৩) তিনি নির্মাণ করেন। তন্মধ্যে, বাজার সীতারাম ১৯৯৩ সালে সেরা প্রথম নন-ফিচার চলচ্চিত্র বিভাগে জাতীয় চলচ্চিত্র পুরস্কার লাভ করে।

ব্যক্তিগত জীবন 
১৯৮০-এর দশকে সাবেক বিখ্যাত ওয়েস্ট ইন্ডিয়ান ক্রিকেটার স্যার ভিভিয়ান রিচার্ডসের সাথে সংক্ষিপ্তকালের জন্য গভীর ভালোবাসার সম্পর্কে নিজেকে জড়িয়ে ফেলেন। ফলশ্রুতিতে ফ্যাশন ডিজাইনার মাসাবা গুপ্তা নাম্নী এক কন্যা সন্তানের জননী হন ও মুম্বইয়ে সে তার শৈশবকাল অতিবাহিত করে। এছাড়াও, অলোক নাথ ও শারং দেবের সাথেও তার সম্পর্কে জড়ানোর কথা জানা যায়। ১৫ জুলাই, ২০০৮ তারিখে নতুন দিল্লিভিত্তিক চার্টার্ড অ্যাকাউন্ট্যান্ট ও পিডব্লিউসি ইন্ডিয়ার অংশীদার বিবেক মেহরার সাথে যুক্তরাষ্ট্রে গোপনীয়ভাবে বৈবাহিক সম্পর্কে আবদ্ধ হন।

তথ্যসূত্র

বহিঃসংযোগ 
 

ভারতীয় চলচ্চিত্র অভিনেত্রী
১৯৫৯-এ জন্ম
জীবিত ব্যক্তি
ভারতীয় টেলিভিশন অভিনেত্রী
হিন্দি ভাষার চলচ্চিত্র পরিচালক
জাতীয় চলচ্চিত্র পুরস্কার (ভারত) বিজয়ী
মালয়ালম চলচ্চিত্র অভিনেতা
২০শ শতাব্দীর ভারতীয় অভিনেত্রী
২১শ শতাব্দীর ভারতীয় অভিনেত্রী
ভারতীয় নারী টেলিভিশন প্রযোজক
হিন্দি টেলিভিশন অভিনেত্রী
রাষ্ট্রীয় নাট্য বিদ্যালয়ের প্রাক্তন শিক্ষার্থী
ভারতীয় টেলিভিশন পরিচালক
ভারতীয় টেলিভিশন প্রযোজক
মালয়ালম চলচ্চিত্র অভিনেত্রী
শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (ভারত) বিজয়ী
নারী টেলিভিশন প্রযোজক
শকুন্তলা রেলওয়ে

শকুন্তলা রেলওয়ে বা শকুন্তলা রেলপথ কিলিক-নিক্সন অ্যান্ড কোম্পানি ১৯০৩ সালে   তৈরি করে। ১৯১০ সালে প্রথমে গ্রেট ইন্ডিয়ান পেনিনসুলা রেলওয়ে কোম্পানি(জিআইপিআরসি), পরে ১৯১৩ সালে জিআইপিআরসি-এর শাখা সেন্ট্রাল প্রভিন্স রেলওয়ে কোম্পানি (সিপিআরসি)-র হাতে তা হস্তান্তরিত হয়। স্বাধীনতার পর ১৯৫১ সালে সমস্ত বেসরকারি রেল কোম্পানিই ভারতীয় রেলের আওতায় চলে আসে। ব্যতিক্রম শুধুমাত্র শকুন্তলা রেল। কোনও এক অজ্ঞাত কারণে আজও এই রেল রয়েছে বেসরকারি মালিকানাতেই। ফলে ভারতের মধ্যে হয়েও ভারতীয় রেলের অন্তর্ভুক্ত নয় এই রেল। আজও এটি সিপিআরসি-র অধীনে। যা আবার ব্রিটিশ কোম্পানি কিলিক-নিক্সনের হাতে।
শকুন্তলা রেল গিয়ে মিশেছে মুম্বই-নাগপুর-কলকাতা ব্রড গেজ লাইনের সঙ্গে। সেই সময় মুম্বই বন্দর থেকে ম্যানচেস্টারের কাপড় শিল্পের জন্য পাঠানো হতো প্রচুর পরিমাণ তুলো। অমরাবতী জেলা থেকে তুলো নিয়ে যাওয়ার কাজেই প্রধানত ব্যবহৃত হত এই রেল লাইন। ১৯২১ সালে ম্যানচেস্টারে তৈরি একটি জেডডি স্টিম ইঞ্জিন চলত এই লাইনে। ৭০ বছর পর ১৯৯৪-এর ১৫ এপ্রিল পুরনো ইঞ্জিনের বদলে একটি ডিজেল ইঞ্জিন আনা হয় শকুন্তলা রেলের জন্য। বর্তমানে মধ্য রেলের ভুষওয়াল ডিভিশনের মধ্যে রয়েছে এই শকুন্তলা রেল। কিন্তু মুর্তাজাপুর থেকে যাবতমল(১১৩ কিমি) এবং মুর্তাজাপুর থেকে আচলপুর (৭৬ কিমি) শকুন্তলা রেলের এই মোট ১৮৯ কিমি পথ আজও রয়েছে সিপিআরসি-র আওতায়।

তথ্যসূত্র

ভারতীয় রেল
বিদর্ভ
ভারতের অবলুপ্ত রেল সংস্থা
সোমনাথ হোড়

সোমনাথ হোড় একজন বাঙালি ভাস্কর ছিলেন। ২০০৭ সালে উনি পদ্মভূষণ সন্মানে ভূষিত হন।

প্রারম্ভিক জীবন
১৯২১ সালে অধুনা বাংলাদেশের চট্টগ্রামে উনি জন্মগ্রহণ করেন। ছোটবেলায় বাবাকে হারানোর পর আত্মীয়র সাহায্যে উনি স্কুল পাশ করেন।

তথ্যসূত্র

১৯২১-এ জন্ম
২০০৬-এ মৃত্যু
শান্তিনিকেতনের সাথে যুক্ত ব্যক্তি
শিল্পকলায় পদ্মভূষণ প্রাপক
গভর্নমেন্ট কলেজ অব আর্ট অ্যান্ড ক্র্যাফটের প্রাক্তন শিক্ষার্থী
কলকাতা বিশ্ববিদ্যালয়ের প্রাক্তন শিক্ষার্থী
বিশ্বভারতী বিশ্ববিদ্যালয়ের শিক্ষক
২০শ শতাব্দীর ভারতীয় চিত্রশিল্পী
কলকাতার শিল্পী
পশ্চিমবঙ্গের চিত্রশিল্পী
ডিসান হস্পিটাল ও হার্ট ইনস্টিটিউট

ডিসান হস্পিটাল ও হার্ট ইনস্টিটিউট হলো ভারতের একটি নামী এনএবিএইচ স্বীকৃত হাসপাতাল এবং হার্ট রিসার্চ ইনস্টিটিউট। এই হাসপাতালটি কোলকাতা শহরে অবস্থিত।
প্রতিষ্ঠার মাত্র তিন বছরের মধ্যে, ডিসান হাসপাতাল ভারত সরকারের কাছ থেকে এনএবিএইচ স্বীকৃতি লাভ করে। সমগ্র ভারতে এতো কম সময়ের মধ্যে, এনএবিএইচ স্বীকৃতি, ডিসানের আগে কোনো হাসপাতাল পায়নি।

সংক্ষিপ্ত বিবরণ 
২০০৮ সালে ডিসান হাসপাতাল সজল দত্ত দ্বারা প্রতিষ্ঠিত হয় যিনি যাদবপুর বিশ্ববিদ্যালয় থেকে মেক্যানিকাল প্রকৌশলে স্নাতক ও পরবর্তীতে আইআইএম কলকাতা থেকে বাণিজ্য পরিচালনায় পোস্ট-গ্র্যাজুয়েশন ডিগ্রী প্রাপ্ত করেন।  
হাসপাতালটির একটি দশ তলা উঁচু ভবন রয়েছে এবং এটি ২৫০,০০০ বর্গ. ফুট এলাকা জুড়ে ছড়িয়ে আছে।

বিভাগ 
ডিসান হাসপাতালে বিভিন্ন চিকিৎসা বিভাগ রয়েছে। সেগুলি হলোঃ  
 হৃদ্‌রোগ চিকিৎসা (কার্ডিওলজি)
 স্নায়ুরোগ চিকিৎসা (নিউরোলজি)
 বৃক্করোগ চিকিৎসা (নেফ্রলজি)
 সাধারণ চিকিৎসা (জেনারেল মেডিসিন)
 অন্তঃক্ষরাবিজ্ঞান ও বহুমূত্র রোগ চিকিৎসা (এন্ডোক্রিনোলজি ও ডায়াবেটোলজি)
 শ্বসনতন্ত্রীয় চিকিৎসা (রেসপিরেটরি মেডিসিন)
 সাধারণ ও উদরবীক্ষণিক শল্যচিকিৎসা (জেনারেল ও ল্যাপরোস্কোপিক সার্জারী)
 চক্ষুরোগ চিকিৎসা (অপথ্যালমোলজি)
 বাতরোগ চিকিৎসা (রিউমেটোলজি)
 মুখ ও চোয়াল শল্যচিকিৎসা (ওরাল ও ম্যাক্সিলোফেসিয়াল সার্জারী)
 নাক-কান-গলা পরীক্ষা (ইএনটি টেস্ট)
 চর্মরোগ চিকিৎসা (ডার্মেটলজি)
 স্নায়ু শল্যচিকিৎসা (নিউরো সার্জারী)
 হৃদবিজ্ঞান (কার্ডিয়াক সাইন্স)
 স্নায়ুমনোচিকিৎসা (নিউরোসাইকিয়াট্রি)
 রক্তবিজ্ঞান  (হেমাটোলজি)
 অস্থি শল্যচিকিৎসা (অর্থোপেডিকস)
 জঠরান্ত্র বিজ্ঞান (গ্যাস্ট্রোএন্টেরোলজি)
 কর্কটরোগ সেবা (ডিসান অঙ্কো কেয়ার)
 প্রসূতিবিজ্ঞান ও স্ত্রীরোগবিজ্ঞান (অবস্টেট্রিকস ও গাইনেকোলজি)
 রূপকারক ও পুনর্গঠনমূলক শল্যচিকিৎসা (প্লাস্টিক ও রিকনস্ট্রাক্টিভ সার্জারী)
 মূত্রবিজ্ঞান (ইউরোলজি)
 দেহচর্চা চিকিৎসা (ফিজিওথেরাপি)
 দন্তচিকিৎসা (ডেন্টিসট্রি)
 হৃৎশল্যচিকিৎসা (কার্ডিয়াক সার্জারী)
 জঠরান্ত্র শল্যচিকিৎসা (সার্জিকাল গ্যাস্ট্রোএন্টেরোলজি)

আরও দেখুন 
 কেপিসি মেডিক্যাল কলেজ ও হাসপাতাল

তথ্যসূত্র  

কলকাতার হাসপাতাল
২০০৮-এ পশ্চিমবঙ্গে প্রতিষ্ঠিত
২০০৮-এ প্রতিষ্ঠিত হাসপাতাল
সুনাই নদী

সুনাই নদী বা বরদাল নদী বাংলাদেশ-ভারতের একটি আন্তঃসীমান্ত নদী॥ নদীটি বাংলাদেশের উত্তর-পূর্বাঞ্চলের  সিলেট ও মৌলভীবাজার জেলার একটি নদী। নদীটির দৈর্ঘ্য ৪৬ কিলোমিটার, গড় প্রস্থ ৮১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুনাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৪।

উৎপত্তি ও প্রবাহ
সোনাই-বরদল নদী ভারতের আসামের পাহাড়ি অঞ্চল থেকে উৎপত্তি লাভ করে সিলেট জেলার বিয়ানীবাজার উপজেলা দিয়ে বাংলাদেশে প্রবেশ করেছে এবং ঐ উপজেলায় প্রবাহিত হয়ে কুশিয়ারা নদীতে মিলিত হয়েছে। নদীটির প্রবাহপথে বড়লেখা উপজেলা অবস্থিত। নদীটি মুলত বড়লেখা ও বিয়ানীবাজার উপজেলার সীমান্ত দিয়ে প্রবাহিত হয়েছে এবং সেই কারণে বলা যায় এটি  সিলেট জেলা ও মৌলভীবাজার জেলাকে পৃথক করেছে।

অন্যান্য তথ্য
জলঢুপ এলাকায় এর প্রস্থ ৯৮ মিটার। নদীটির অববাহিকার আয়তন ৫০ বর্গকিলোমিটার। নদীটিতে সারাবছর পানিপ্রবাহ থাকে।

আরও দেখুন 
 বাংলাদেশের নদীর তালিকা
 পশ্চিমবঙ্গের নদনদীর তালিকা
 বাংলাদেশের বড় নদীসমূহ

তথ্যসূত্র

এশিয়ার আন্তর্জাতিক নদী
ত্রিপুরার নদী
ভারতের নদী
সিলেট জেলার নদী
মৌলভীবাজার জেলার নদী
বিয়ানীবাজার উপজেলা
বড়লেখা উপজেলা
ফেঞ্চুগঞ্জ উপজেলা
গোলাপগঞ্জ উপজেলা
কান্ত কিশোর ভার্গব

কান্ত কিশোর ভার্গব হলেন একজন ভারতীয় কূটনীতিক যিনি ১৭ অক্টোবর, ১৯৮৯ খ্রিষ্টাব্দ থেকে ৩১ ডিসেম্বর, ১৯৯১ খ্রিষ্টাব্দ পর্যন্ত দক্ষিণ এশীয় আঞ্চলিক সহযোগিতা সংস্থার দ্বিতীয় মহাসচিব হিসেবে দায়িত্ব পালন করেন। তিনি ১৯৯৮ খ্রিষ্টাব্দে কানাডায় প্রবাসে যান।

তথ্যসূত্র 

জীবিত ব্যক্তি
ভারতীয় কূটনীতিবিদ
সনি এক্সপেরিয়া এক্সজেড প্রিমিয়াম

সনি এক্সপেরিয়া এক্সজেড প্রিমিয়াম  হচ্ছেঅ্যান্ড্রয়েড পরিচালিত একটি স্মার্টফোন  যেটি তৈরি ও বাজারজাতকরন করেছে সনি।  এটি এক্সপেরিয়া এক্স সিরিজের একটি অংশ, এই ফোনটি ফেব্রুয়ারি ২০১৭ ওয়ার্ল্ড মোবাইল কংগ্রেস এ জনসম্মুখে আত্নপ্রকাশ করে।

তথ্য-সূত্র

বহিঃসংযোগ

 (Dual SIM)

অ্যান্ড্রয়েড (অপারেটিং সিস্টেম) ডিভাইস
অ্যান্ড্রয়েড (অপারেটিং সিস্টেম)
মোবাইল ফোন
৪কে ভিডিও রেকর্ডিং সহ মোবাইল ফোন
২০১৭-এ প্রবর্তিত মোবাইল ফোন
বন্ধ ফ্ল্যাগশিপ স্মার্টফোন
দেশি সুইয়া

দেশি সুইয়া (বৈজ্ঞানিক নাম: Gudusia chapra), () হচ্ছে Clupeidae পরিবারের Gudusia গণের একটি স্বাদুপানির মাছ।

বর্ণনা
দেহ চাপা, অঙ্কীয়দেশ পৃষ্ঠদেশ অপেক্ষা সামান্য উত্তল। ঊর্ধ্ব চোয়াল সুস্পষ্ট ও মধ্যম খাঁজযুক্ত।

বিস্তৃতি
বাংলাদেশের মিঠাপানির অঞ্চলে পাওয়া যায়। এছাড়া ভারত, মালয়েশিয়া, মায়ানমার, নেপাল, পাকিস্তানের স্বাদুপানিতে পাওয়া যায়।

বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।

আরও দেখুন 
 বাংলাদেশের মাছের তালিকা
 বাংলাদেশের স্বাদুপানির মাছের তালিকা
 বাংলাদেশের সংরক্ষিত মাছের তালিকা

তথ্যসূত্র

বাংলাদেশের মাছ
ভারতের মাছ
নেপালের মাছ
মালয়েশিয়ার মাছ
মিয়ানমারের মাছ
পাকিস্তানের মাছ
স্বাদু পানির মাছ
ভারতের স্বাদু পানির মাছ
১৮২২-এ বর্ণিত মাছ
ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
সোমেশ্বরী নদী (ধর্মপাশা)

সোমেশ্বরী নদী (ধর্মপাশা) বাংলাদেশ-ভারতের একটি আন্তঃসীমান্ত নদী। এটি ভারতের মেঘালয়ের দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ ও  নেত্রকোণা জেলায় প্রবাহিত একটি নদী। নদীটির দৈর্ঘ্য ৬৭ কিলোমিটার, গড় প্রস্থ ১০৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোমেশ্বরী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮৬।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

মেঘালয়ের নদী
এশিয়ার আন্তর্জাতিক নদী
ভারতের নদী
নেত্রকোণা জেলার নদী
সুনামগঞ্জ জেলার নদী
দক্ষিণ পশ্চিম খাসি পাহাড় জেলার নদী